Έντγκαρ Άλλαν Πόε

Ο **Έντγκαρ Άλλαν Πόε** ***'(ορθή γραφή: ***Έντγκαρ Άλλαν Πόου***,    , απαντάται σπανίως ως ***Πο**'', ''Edgar Allan Poe'', [[19 Ιανουαρίου]] [[1809]], [[Βοστώνη]] – [[7 Οκτωβρίου]] [[1849]], [[Βαλτιμόρη]]) ήταν [[Αμερικανοί|Αμερικανός]] [[ποίηση|ποιητής]] και [[Πεζογραφία|πεζογράφος]]. Υπήρξε ένας από τους κύριους εκπροσώπους του αμερικανικού [[Ρομαντισμός (λογοτεχνία)|ρομαντισμού]]. Το [[Λογοτεχνία|λογοτεχνικό]] του έργο είχε σημαντική επίδραση στην παγκόσμια λογοτεχνία, αποτελώντας θεμέλιο λίθο για την εξέλιξη σύγχρονων λογοτεχνικών ειδών, όπως η [[Αστυνομικό μυθιστόρημα|αστυνομική λογοτεχνία]] ή οι ιστορίες τρόμου και [[Λογοτεχνία του φανταστικού|φαντασίας]].

== Βιογραφία ==
Ο ''Έντγκαρ Πόου'' γεννήθηκε το 1809 στη [[Βοστώνη]] και οι γονείς του ήταν [[Ηθοποιός|ηθοποιοί]]. Είχε ένα μεγαλύτερο αδελφό, τον Ουίλλιαμ (1807-1831), και μια μικρότερη αδελφή, τη Ρόζαλι (1810-1874). Ο πατέρας του, Ντέηβιντ Πόου, εγκατέλειψε την οικογένεια του τον Ιούλιο του 1811 ενώ πέθανε πέντε μήνες αργότερα, στις 11 Δεκεμβρίου. Η μητέρα του, Ελίζαμπεθ "Ελάιζα" Άρνολντ Χόπκινς, υπέφερε από [[φυματίωση]] και πέθανε στις 8 Δεκεμβρίου 1811, όταν ο Πόου ήταν μόλις δύο ετών. Μετά το θάνατο της μητέρας του, έζησε στο σπίτι του επιτυχημένου [[Εμπόριο|εμπόρου]] [[Καπνός (φυτό)|καπνού]] Τζον Άλλαν και της συζύγου του, Φράνσες, και μεγάλωσε στο [[Ρίτσμοντ (Βιρτζίνια)|Ρίτσμοντ]] της [[Βιρτζίνια]]. Έλαβε το επίθετό τους και έτσι απέκτησε το όνομα ''Έντγκαρ Άλλαν Πόου''.

Το 1815 η οικογένεια Άλλαν μετακόμισε στη [[Σκωτία]] και την [[Αγγλία]], όπου έζησαν συνολικά για πέντε χρόνια. Στο διάστημα αυτό, ο Πόου φοίτησε σε δύο αγγλικά [[Σχολείο|σχολεία]] κοντά στην [[Λονδίνο|πόλη του Λονδίνο]]υ. Μετά την επιστροφή του στο Ρίτσμοντ, εγγράφηκε στο [[Πανεπιστήμιο της Βιρτζίνια]], το 1826, όπου παρέμεινε μόνο για ένα χρόνο. Ήρθε σε σύγκρουση με τον πατριό του, εξαιτίας οικονομικών χρεών που ανέπτυξε μέσω της [[Τυχερά παιχνίδια|χαρτοπαιξίας]], κατά την περίοδο των σπουδών του. Τελικά, ο Πόου εγκατέλειψε το σπίτι των Άλαν και κατατάχθηκε το 1827 στον [[Ένοπλες Δυνάμεις των ΗΠΑ|αμερικανικό στρατό]], πιθανότατα για λόγους οικονομικής επιβίωσης. Στην αίτηση κατάταξής του δήλωσε το όνομα ''Έντγκαρ Α. Πέρρυ'', αναφέροντας επίσης ως ηλικία τα 22 χρόνια, ενώ ήταν δεκαοκτώ ετών. Τον ίδιο χρόνο δημοσίευσε το πρώτο του βιβλίο, μία [[Ποίηση|ποιητική συλλογή]] με τίτλο ''Ταμερλάνος και άλλα ποιήματα''.

Το 1829 [[Έκδοση|εκδόθηκε]] το δεύτερο ποιητικό βιβλίο του, το ''Al Aaraaf'', ενώ παράλληλα έκανε αίτηση εγγραφής στην [[Στρατιωτική Ακαδημία των ΗΠΑ|στρατιωτική ακαδημία του Ουέστ Πόιντ]], με την υποστήριξη του πατριού του. Εκεί θεωρείται πως ήρθε για πρώτη φορά σε επαφή με το έργο άλλων [[Ρομαντισμός (λογοτεχνία)|ρομαντικών]] [[Ποιητής|ποιητών]], ενώ σύντομα ανέπτυξε εκ νέου οικονομικά χρέη. Υπήρξε σκόπιμα αμελής ως προς τα καθήκοντά του, γεγονός που οδήγησε τελικά στην απόλυσή του. Αμέσως μετά, ο Πόου μετακόμισε στη [[Βαλτιμόρη]], όπου έζησε με τη θεία του, Μαρία Κλεμ, και την πρώτη του εξαδέλφη, Βιρτζίνια Ελάιζα Κλεμ. Προκειμένου να συντηρείται οικονομικά, ξεκίνησε να γράφει πεζά κείμενα υποβάλλοντας συμμετοχή σε [[Λογοτεχνία|λογοτεχνικούς]] διαγωνισμούς. Το 1833, βραβεύθηκε για το [[Διήγημα|διήγημά]] του ''[[Χειρόγραφο σε ένα μπουκάλι]]'', γεγονός που του εξασφάλισε μία πρώτη αναγνώριση σε ένα περιορισμένο τοπικό λογοτεχνικό κύκλο.

Τον Δεκέμβριο του 1835 άρχισε να εργάζεται ως συντάκτης στην [[εφημερίδα]] ''Southern Literary Messenger'' («Λογοτεχνικός Αγγελιοφόρος του Νότου»), στο [[Ρίτσμοντ (Βιρτζίνια)|Ρίτσμοντ]]. Την ίδια περίοδο, νυμφεύθηκε τη δεκατριάχρονη εξαδέλφη του, Βιρτζίνια, η οποία στο πιστοποιητικό του γάμου τους αναφερόταν ψευδώς πως ήταν είκοσι ενός ετών.

Το 1838 εκδόθηκε η ''[[Η Αφήγηση του Άρθουρ Γκόρντον Πυμ από το Ναντάκιτ|Αφήγηση του Άρθουρ Γκόρντον Πυμ]]'', ενώ το καλοκαίρι του επόμενου χρόνου, ο Πόου μετακόμισε στη [[Φιλαδέλφεια (Πενσυλβάνια)|Φιλαδέλφεια]], όπου ξεκίνησε να εργάζεται ως βοηθός συντάκτη στο [[περιοδικό]] ''Burton's Gentleman's Magazine''. Δημοσίευσε αρκετά [[Άρθρο|άρθρα]], διηγήματα και κριτικές απολαμβάνοντας ολοένα και μεγαλύτερη φήμη. Το ίδιο διάστημα, εκδόθηκε η δίτομη συλλογή έργων του ''Tales of the Grotesque and Arabesque'' (''Ιστορίες του Γκροτέσκου και του Αραβουργήματος''), η οποία αν και δεν αποτέλεσε σημαντική εμπορική επιτυχία, επαινέθηκε από την κριτική και θεωρείται σήμερα ορόσημο στην ιστορία της [[Αμερικανική λογοτεχνία|αμερικανικής λογοτεχνίας]]. Ο Πόου εγκατέλειψε τη θέση του μετά από περίπου ένα χρόνο και ανέλαβε χρέη βοηθού συντάκτη στο περιοδικό ''Graham's Magazine''.

Στις 20 Ιανουαρίου 1842, η σύζυγός του έδειξε για πρώτη φορά δείγματα πως έπασχε από φυματίωση και, υπό το βάρος της [[Ασθένεια|ασθένειάς]] της, ο Πόου [[Αλκοολισμός|κατέφυγε στο ποτό]]. Εγκατέλειψε εκ νέου την θέση του στο ''Graham's Magazine'' και επέστρεψε στη [[Νέα Υόρκη]] όπου εργάστηκε για ένα σύντομο χρονικό διάστημα στην εφημερίδα ''Evening Mirror'' και ως συντάκτης στην έκδοση του ''Broadway Journal''. Στις 29 Ιανουαρίου 1845 εκδόθηκε το ποίημά του ''[[Το Κοράκι]]'', ένα από τα πιο γνωστά έργα του, το οποίο του προσέφερε μεγάλη αναγνώριση, γεγονός που τον βοήθησε επίσης να αυξήσει το ισχνό του εισόδημα δίνοντας διαλέξεις. Ανατυπώθηκε σε αρκετές εφημερίδες και περιοδικά, ωστόσο ο ίδιος ο Πόου δεν αποκόμισε οικονομικά οφέλη από το ίδιο το έργο εξαιτίας της έλλειψης [[Νόμοι|νόμων]] περί [[Πνευματική ιδιοκτησία|πνευματικών δικαιωμάτων]].

Τον Ιανουάριο του 1847, η σύζυγός του Βιρτζίνια πέθανε και τον επόμενο χρόνο ο Πόου [[Αρραβώνας|αρραβωνιάστηκε]] την ποιήτρια Σάρα Έλεν Ουίτμαν. Ο προγραμματισμένος τους γάμος τελικά δεν πραγματοποιήθηκε, πιθανότατα εξαιτίας των προβλημάτων του Πόου με το ποτό. Σύμφωνα με μία άλλη εκδοχή, η μητέρα της Ουίτμαν είχε σημαντική συμβολή στη διάλυση της σχέσης τους. Με βάση την αλληλογραφία του Πόου εκείνης της περιόδου, γνωρίζουμε ότι επιχείρησε να [[Αυτοκτονία|αυτοκτονήσει]] με υπερβολική δόση λάβδανου. Αργότερα, ο Πόου επέστρεψε στο Ρίτσμοντ, όπου αρραβωνιάστηκε την Σάρα Ελμίρα Ρόυστερ και μαζί όρισαν ως ημερομηνία του γάμου τους τη 17η Οκτωβρίου 1849.

== Θάνατος ==
[[Αρχείο:Poe's grave Baltimore MD.jpg|right|thumb|Ο τάφος του Πόου στη Βαλτιμόρη.]]
Σύμφωνα με [[επιστολή]] του προς τη Μαρία Κλεμ στις 18 Σεπτεμβρίου 1849, ο Πόου θα πραγματοποιούσε ένα ταξίδι στη Φιλαδέλφεια, προκειμένου να συναντήσει την ποιήτρια Λέον Λάουντ, με αφορμή την επιμέλεια της έκδοσης ενός [[Τόμος|τόμου]] με έργα της. Ανακαλύφθηκε σε [[Παραλήρημα|παραληρηματική]] κατάσταση στους δρόμους της [[Βαλτιμόρη]]ς από έναν περαστικό, ο οποίος μετά από σχετική υπόδειξη του Πόου, έστειλε επιστολή στο δρα. Τζ. Ε. Σνόντγκρας, ενημερώνοντάς τον σχετικά. Ο Σνόντγκρας έλαβε την επιστολή στις 3 Οκτωβρίου και την ίδια ημέρα φρόντισε, μαζί με το θείο του Πόου, Χένρυ Χέρρινγκ, για τη μεταφορά του [[Συγγραφέας|συγγραφέα]] στο [[νοσοκομείο]], όπου τελικά πέθανε στις 7 Οκτωβρίου. Καθώς δεν κατάφερε κατά τη διάρκεια της νοσηλείας του να συνέλθει επαρκώς, ο ίδιος δεν ήταν σε θέση να εξηγήσει πώς είχε οδηγηθεί στην κατάστασή του. Όταν βρέθηκε, φορούσε ρούχα που πιστεύεται ότι δεν του ανήκαν, ενώ επανειλημμένα πρόφερε το όνομα ''Ρέυνολντς'' κατά την διάρκεια της τέταρτης νύχτας που έμεινε στο νοσοκομείο. Σύμφωνα με επιστολή του [[Ιατρός|ιατρού]] δρα. Τζον Τζ. Μόραν που εξέτασε τον Πόου στο νοσοκομείο, προς τη θεία του, οι τελευταίες του λέξεις ήταν ''"Lord help my poor soul"'' («Κύριε βοήθησε τη φτωχή ψυχή μου»).

Η πραγματική αιτία θανάτου του Πόου παραμένει ένα αμφιλεγόμενο ζήτημα και δεν υπάρχει μία οριστική θέση, καθώς ουδέποτε υπήρξε ή βρέθηκε ένα επίσημο πιστοποιητικό θανάτου. Ο Σνόντγκρας, ο οποίος γνώριζε προσωπικά τον Πόου και βρέθηκε μαζί του στις τελευταίες του ημέρες, βεβαίωνε πως ο θάνατός του ήταν απόρροια αλκοολισμού. Αντίθετα, ο Δρ. Τζον Μόραν, θεωρούσε πως ο θάνατός του δεν σχετιζόταν με χρήση κάποιου είδους [[Τοξικότητα|τοξικής ουσίας]]. Τόσο τα γραπτά του Σνόντγκρας όσο και του Μόραν, με θέμα τις τελευταίες ημέρες ζωής του Πόου, περιέχουν σημαντικές αντιφάσεις με αποτέλεσμα να αντιμετωπίζονται εν γένει με δυσπιστία από τους μελετητές και [[Βιογραφία|βιογράφους]] του συγγραφέα. Πληθώρα άλλων θεωριών έχουν προταθεί επίσης, μεταξύ αυτών πιθανή [[σύφιλη]], [[επιληψία]], [[Δηλητήριο|δηλητηρίαση]], [[δολοφονία]] ή [[λύσσα]] , θεωρίες όμως που δεν επιβεβαιώνονται μέχρι σήμερα από επίσημα ιατρικά έγγραφα ή αναφορές.

Η ταφή του έγινε στις 8 ή 9 Οκτωβρίου και ο [[τάφος]] του βρίσκεται στη Βαλτιμόρη, όπου αποτελεί ένα ιδιαίτερο αξιοθέατο της περιοχής. Την ημέρα της ταφής του Πόου, μία [[νεκρολογία]] δημοσιεύτηκε στην εφημερίδα ''New York Tribune'', υπογεγραμμένη με το [[ψευδώνυμο]] ''Ludwig'', το οποίο όπως αποκαλύφθηκε αργότερα ανήκε στον εκδότη και επιμελητή [[Ανθολογία|ανθολογιών]], [[Ρούφους Ουίλμοτ Γκρίζγουολντ]]. Η νεκρολογία ανέφερε στην εισαγωγή της: ''«Ο Έντγκαρ Άλαν Πόου είναι νεκρός. Πέθανε στη Βαλτιμόρη προχθές. Η ανακοίνωση αυτή θα τρομάξει αρκετούς, αλλά λίγοι θα νιώσουν θλίψη για το γεγονός.»''  και θεωρείται απόρροια της εχθρότητας που είχε καλλιεργηθεί μεταξύ του Πόου και του Γκρίσγουολντ.

160 χρόνια μετά το θάνατό του, στις 12 Οκτωβρίου 2009, έγινε η [[κηδεία]] του ομοιώματος του ποιητή, με τιμές, στη Βαλτιμόρη.

Για πολλές δεκαετίες, το νωρίτερο από το 1930, έως και το 2008, στον τάφο του Πόου εμφανίζονταν ένας μυστηριώδης θαυμαστής κατά τις πρώτες πρωινές ώρες των γενεθλίων του Πόου, στις 19 Ιανουαρίου, ο οποίος άφηνε κόκκινα [[Τριανταφυλλιά|τριαντάφυλλα]] στον τάφο του και έκανε πρόποση με ένα μπουκάλι [[κονιάκ]] ([[Πρόποση στον Πόε|πρόποση στον Πόου]]).

== Το πρόβλημα της βιογραφίας του ==
Για τη ζωή και την προσωπικότητα του συγγραφέα υπάρχουν αρκετές πληροφορίες, συχνά αντιφατικές, ωστόσο ελάχιστα γεγονότα μπορούν να επιβεβαιωθούν ή να επαληθευθούν μέσα από επίσημες πρωτογενείς πηγές ή έγγραφα. Πολλά βιογραφικά στοιχεία για τον Πόου βρίσκονταν ή και παραμένουν υπό καθεστώς αμφισβήτησης, όπως η ημερομηνία γέννησής του, τα αίτια του θανάτου του, η ημέρα ταφής του, οι [[Θρησκεία|θρησκευτικές]] του πεποιθήσεις, καθώς και άλλες σκοτεινές πλευρές της ζωής του, όπως η σχέση του με το ποτό ή άλλες [[Ναρκωτικό|ναρκωτικές ουσίες]].

Μέχρι το 1875, η κύρια βιογραφία του Πόου ήταν έργο του εκδότη Ρούφους Ουίλμοτ Γκρίζγουολντ. Επίκεντρο της γνωριμίας τους υπήρξε αρχικά η έκδοση μίας ανθολογίας του Γκρίσγολντ, ''The Poets and Poetry of America'' (1842) για την οποία ο Πόου έγραψε μία – μάλλον αρνητική – κριτική κατά παραγγελία του ίδιου του Γκρίζγουολντ, την οποία ο Πόου εξέλαβε ως μορφή δωροδοκίας. Η σχέση τους ψυχράνθηκε ακόμα περισσότερο λίγους μήνες αργότερα, όταν δημοσιεύτηκε μία νέα αρνητική κριτική, στις 28 Ιανουαρίου 1843, σε τεύχος της ''Saturday Museum''. Η κριτική αυτή περιείχε προσωπικές επιθέσεις κατά του Γκρίζγουολντ, ο οποίος θεώρησε πως αποτελούν έργο του Πόου, αν και στην πραγματικότητα είχαν γραφτεί από το φίλο του, Χένρυ Χερστ. Το 1845, ο Γκρίζγουολντ ξεκίνησε μία νέα ανθολογία πεζών κειμένων (''The Poets and Poetry of America''), στην οποία θα χρησιμοποιούσε και έργα του Πόου, γεγονός που συνδυάστηκε με μία προσωρινή βελτίωση στις σχέσεις τους. Ωστόσο, η αρνητική κριτική του Γκρίζγουολντ στην παρουσίαση του έργου του Πόου μέσα στην ανθολογία, προκάλεσε την αντίδραση του τελευταίου, ο οποίος δημοσίευσε μία ανάλογη αρνητική κριτική για το σύνολο της ανθολογίας.

[[Αρχείο:Paul Gustave Dore Raven5.jpg|left|thumb|220px|[[Εικονογράφηση]] του [[Γκυστάβ Ντορέ]] για το ''[[Το Κοράκι|Κοράκι]]''.]]
Μετά το θάνατό του Πόου, η εχθρική σχέση τους έγινε εμφανής μέσα από τη νεκρολογία που έγραψε ο Γκρίζγουολντ την ημέρα της ταφής του. Επιπλέον, ο Γκρίζγουολντ ανέλαβε το ρόλο του εκτελεστή της λογοτεχνικής κληρονομιάς του, αν και δεν υπάρχει απόδειξη πως κάτι τέτοιο ήταν επιθυμία του ίδιου του συγγραφέα. Ο Γκρίζγουολντ έπεισε την Μαρία Κλεμ να του παραδώσει τις επιστολές και τα [[Χειρόγραφο|χειρόγραφα]] του Πόου, προκειμένου να επιμεληθεί την έκδοση μίας συλλογής έργων του. Παράλληλα, έγραψε μία σύντομη βιογραφία του Πόου, την οποία περιέλαβε σε μεταγενέστερο τόμο της συλλογής αυτής, και μέσα από την οποία περιέγραφε τον Πόου ως αλκοολικό, διεφθαρμένο και συστηματικό χρήστη ναρκωτικών ουσιών. Η πρώτη αυτή βιογραφία περιείχε μία αισθητά διαφορετική εικόνα για τον Πόου, σε σύγκριση με ανάλογα βιογραφικά κείμενα της ίδιας περιόδου, καθώς και στοιχεία που σήμερα θεωρούνται ανακριβή. Ένας κύκλος φίλων του Πόου αντέδρασε στην δημοσίευση της βιογραφίας του Γκρίζγουολντ, ωστόσο αυτή διαδόθηκε και αναδημοσιεύτηκε ευρέως, αποτελώντας την βάση για μεταγενέστερες βιογραφίες. Θεωρείται πως μέχρι σήμερα, ορισμένες ανακριβείς ή υπερβολικές αναφορές του Γκρίσγουολντ γύρω από την προσωπικότητα του Πόου, έχουν επικρατήσει. Η βιογραφία του Τζον Χένρυ Ίνγκραμ το 1875, υπήρξε πιο ισορροπημένη και με μεγαλύτερη συμπάθεια απέναντι στον Πόου, επισημαίνοντας παράλληλα τις ανακρίβειες του Γκρίζγουολντ. Αργότερα, με τη βοήθεια της Σάρα Έλεν Ουίτμαν και άλλων φίλων του Πόου, ο Ίνγκραμ επέκτεινε τη βιογραφία του εκδίδοντας ένα δίτομο έργο.

== Έργο και υποδοχή ==
Το έργο του Έντγκαρ Άλαν Πόου εντάσσεται στο είδος του [[Σκοτεινός Ρομαντισμός|σκοτεινού ρομαντισμού]], με εστίαση στις μυστηριώδεις και μακάβριες πτυχές της ανθρώπινης εμπειρίας. Είχε σημαντική επιρροή τόσο στην αμερικανική όσο και στην παγκόσμια λογοτεχνία, αποτελώντας το θεμέλιο λίθο για σύγχρονα είδη όπως η αστυνομική λογοτεχνία και οι ιστορίες τρόμου ή [[Φαντασία|φαντασίας]]. Θεωρείται πρωτοπόρος στο είδος του [[Αστυνομικό μυθιστόρημα|αστυνομικού μυθιστορήματος]], το οποίο ανέπτυξε μέσα από τις τρεις ιστορίες του με ήρωα τον [[Σ. Αύγουστος Ντυπέν|Ωγκύστ Ντυπέν]], μεταξύ αυτών ''[[Οι φόνοι της οδού Μοργκ|Οι Φόνοι της Οδού Μοργκ]]''. Τα έργα αυτά αποτέλεσαν πηγή έμπνευσης για τις μεταγενέστερες ιστορίες του [[Άρθουρ Κόναν Ντόυλ]], με κεντρικό ήρωα τον [[Σέρλοκ Χολμς]].

Η φήμη του Πόου υπήρξε αρκετά μεγάλη τόσο στην [[Αμερική]] όσο και στην [[Ευρώπη]]. Αμερικανοί λογοτέχνες που εκτιμούσαν το έργο του και επηρεάστηκαν από αυτό, ήταν ο [[Ουώλτ Ουίτμαν]], ο [[Χ. Φ. Λάβκραφτ]], ο [[Γουίλιαμ Φώκνερ|Ουίλλιαμ Φώκνερ]], καθώς και ο [[Χέρμαν Μέλβιλ]]. Αντιθέτως, ο [[Μαρκ Τουαίην]] υπήρξε αυστηρός κριτής του, όπως και ο ποιητής [[Τόμας Στερνς Έλιοτ|Τ. Σ. Έλιοτ]], ο οποίος ωστόσο εκτιμούσε το κριτικό του έργο.

Ιδιαίτερα σημαντική επίδραση είχε το έργο του Πόου στη [[γαλλική λογοτεχνία]] και ειδικότερα στο [[Γαλλία|γαλλικό]] [[Συμβολισμός|συμβολισμό]]. Ο [[Σαρλ Μπωντλαίρ]] μετέφρασε σχεδόν το σύνολο των πεζών του κειμένων, καθώς και αρκετά ποιήματα του. Σε επαφή με το έργο του ήρθε και ο ποιητής [[Στεφάν Μαλαρμέ|Στεφάν Μαλλαρμέ]], ο οποίος επίσης μετέφρασε έργα του, ενώ αφιέρωσε δικά του ποιήματα στον Πόου. Επηρέασε σημαντικά και τον [[Ιούλιος Βερν|Ιούλιο Βερν]], ο οποίος έγραψε ένα [[δοκίμιο]] για το έργο του, ''Poe et ses oeuvres'' (''Ο Πόου και τα έργα του''), ενώ το μυθιστόρημα του ''[[Η Σφίγγα των Πάγων]]'' (''Le Sphinx des glaces''), αποτελούσε συνέχεια της ''Αφήγησης του Άρθρουρ Γκόρντον Πυμ'' του Πόου. Ενδεικτικό της επίδρασης του Πόου στη Γαλλία, είναι επιπλέον το γεγονός πως οι [[Ζωγραφική|ζωγράφοι]] [[Εντουάρ Μανέ]] και [[Γκυστάβ Ντορέ]] φιλοτέχνησαν αναπαραστάσεις έργων του. Σε μεταγενέστερη περίοδο, ο [[Πωλ Βαλερύ]] και ο [[Μαρσέλ Προυστ]] υπήρξαν επίσης θαυμαστές του. Με αφετηρία τη Γαλλία, έργα του μεταφέρθηκαν στην υπόλοιπη Ευρώπη. Στην Αγγλία, μεταξύ των λογοτεχνών που τα εκτίμησαν, υπήρξαν ο [[Άλτζερνον Τσαρλς Σουίνμπερν|Άλτζερνον Σουίνμπερν]] και ο [[Όσκαρ Ουάιλντ]].

Το πρώτο έργο του Πόου που [[Μετάφραση|μεταφράστηκε]] στα [[Ελληνική γλώσσα|ελληνικά]] ήταν «[[Τα πραγματικά γεγονότα στην περίπτωση του κυρίου Βάλντεμαρ|''Το πάθημα του κυρίου Βαλδεμάρου'']]» το 1877 και το πρώτο κριτικό κείμενο «Εδγάρδος Πόου», και τα δύο έργα του [[Εμμανουήλ Ροΐδης|Εμμανουήλ Ροΐδη]].

== Επιλεγμένα έργα==

=== <big>Ποίηση</big> ===

* 1821-1829: Edgar Allan Poe, Poems: Juvenilia (Από το "Tamerlane and Other Poems, 1827" έως και μέρος από τη συλλογή "Poems,1831")
** μτφ. Γιώργος Βαρθαλίτης ( "ΠΟΙΗΜΑΤΑ, ΤΑ ΝΕΑΝΙΚΑ", Εκδόσεις Gutenberg, 2015)
* 1829 - 1849: Edgar Allan Poe, Poems: Miscellanies (Από τη συλλογή  "Poems, 1831" έως και τη συγκεντρωτική έκδοση "The Works, τ. 2: Poems and Miscellanies, 1850")
** μτφ. Γιώργος Βαρθαλίτης ( "ΠΟΙΗΜΑΤΑ, ΤΑ ΑΝΑΛΕΚΤΑ", Εκδόσεις Gutenberg, 2015)
* 1827: ''Tamerlane'' (Ταμερλάνος)
**μτφ. [[Τάκης Παπατσώνης]] (στο βιβλίο «Τρία ποιήματα» των εκδ. "Σοκόλη", 1990)
* 1829: ''Al Aaraaf'' (Αλ Ααραάφ)
**μτφ. [[Τάκης Παπατσώνης]] (στο βιβλίο «Τρία ποιήματα» των εκδ. "Σοκόλη ", 1990)
* 1845:  ''The Raven'' ([[Το Κοράκι]]) 
**μτφ. [[Καίσαρ Εμμανουήλ]] ("[[Νέα Εστία]]", 1959 Β΄)
**μτφ. Α.Θ. Χαραλαμπίδης (εκδ. "Οσελότος", 2017)
* 1847:  ''Ulalume'' (Ουλαλούμ)
**μτφ. Νίκος Προεστόπουλος (''[[Νέα Εστία]]'', 1959 Β΄)
**μτφ. Λεωνίδας Πολυδεύκης (''Φιλολογική Πρωτοχρονιά'' 1965)
**μτφ. [[Γιώργος Μπλάνας]] (στο βιβλίο «Ουλαλούμ και άλλα ποιήματα» των εκδ. "Ηλέκτρα", 2009)
* 1849:  ''Annabel Lee'' (Άνναμπελ Λη)
**μτφ. Κ. Α. Παπαδάκης  (''[[Νέα Εστία]]'', 1959 Β΄)
**μτφ. [[Νίκος Καρβούνης]] ("Ανθολογία Ευρωπαϊκής και Αμερικανικής ποίησης", 1962)
**μτφ. Α. Θ. Χαραλαμπίδης (εκδ. "Οσελότος", 2017)

=== <big>Πεζογραφία</big> ===


* 1833:  ''MS. Found in a Bottle'' (''[[Χειρόγραφο σε ένα μπουκάλι]]'')
**μτφ. [[Φώτης Κόντογλου]] (''[[Ελληνικά Γράμματα (περιοδικό)|Ελληνικά Γράμματα]]'', 15 Ιανουαρίου - 1 Φεβρουαρίου 1921)
**μτφ. Γιάννης Ευαγγελίδης (στο βιβλίο «Η μάσκα του κόκκινου θανάτου», εκδ. Γράμματα, 1982)
**μτφ. Μαρία Κατή ([[Εκδόσεις Πατάκη|εκδ. "Πατάκης"]], 1997)
*''The Unparalleled Adventure of One Hans Pfaall (Το ταξίδι του Χανς Πφάαλ στη σελήνη)''
*1835: ''Berenice'' (''[[Βερενίκη (Πόε)|Βερενίκη]]'')
**μτφ. [[Κοσμάς Πολίτης]] (στο βιβλίο «Αλλόκοτες Ιστορίες», εκδ. Παπαδημητρίου, 1953)
**μτφ. [[Νίκος Σημηριώτης]] (εκδ. Δωδώνη, 1977)
**μτφ. Βάλια Ευσταθίου (εκδ. Selena, 2014)
* 1838: ''The Narrative of Arthur Gordon Pym of Nantucket'' ([[Αφήγηση του Άρθουρ Γκόρντον Πυμ|''Η αφήγηση του Άρθουρ Γκόρντον Πιμ από το Νάντακετ'']]), μυθιστόρημα
**μτφ. Δ. Π. Βακατάτσης (εκδ. "Μ. Πεχλιβανίδης", 1965)
**μτφ. Ελένη Αθανασοπούλου (εκδ. Γράμματα, 1986)
**μτφ. Πολύκαρπος Πολυκάρπου (Εκδόσεις Gutenberg, 2016)
* 1838: ''Ligeia'' (''[[Λιγεία (Πόε)|Λιγεία]]'')
**μτφ. Κοσμάς Πολίτης (εκδ. Παπαδημητρίου, 1953)
**μτφ. Κατερίνα Σχινά (στο βιβλίο «21 Ιστορίες και Το Κοράκι» των εκδ. "Μεταίχμιο", 2011)
* 1839:'' The Fall of the House of Usher'' (''[[Η πτώση του οίκου των Άσερ]]'')
**μτφ. Κοσμάς Πολίτης (εκδ. Παπαδημητρίου, 1953)
**μτφ. Στέλλα Βουρδουμπά (στο βιβλίο «''[[Ο χρυσός σκαραβαίος]]''» των εκδ. "Γαλαξίας", 1964)
**μτφ. Νίκος Σημηριώτης (εκδ. Δωδώνη, 1977)
** μτφ. Γιώργος Γούλας (στο βιβλίο «Η πτώση του οίκου των Άσερ και παραλλαγές», εκδ. "Απόπειρα", 2001)
* 1839: ''William Wilson'' (''[[Ουίλιαμ Ουίλσον (διήγημα)|Ουίλλιαμ Ουίλσον]]'')
**μτφ. Ν. Σκουλάς (Κοσμάς Πολίτης) (στο βιβλίο «Διηγήματα», εκδ. Ίκαρος, 1953)
**μτφ. Γιάννης Ευαγγελίδης (στο βιβλίο «Η μάσκα του κόκκινου θανάτου», εκδ. Γράμματα, 1982)
**μτφ. Κατερίνα Σχινά (στο βιβλίο «21 Ιστορίες και Το Κοράκι» των εκδ. "Μεταίχμιο", 2011)
* 1840: ''The Man of the Crowd (Ο άνθρωπος του πλήθους)''
**μτφ. [[Δημοσθένης Κούρτοβικ]], στο βιβλίο «Το ταξίδι του Χανς Πφάαλ στη σελήνη και άλλες ιστορίες», εκδ. "Αιγόκερως", 1982)
**μτφ. Γιάννης Ευαγγελίδης (στο βιβλίο «Η μάσκα του κόκκινου θανάτου», εκδ. Γράμματα, 1982)
* 1840: ''The Journal of Julius Rodman'' (''Το ημερολόγιο του Ιούλιου Ρόντμαν''), μυθιστόρημα ημιτελές
**μτφ. [[Μιχάλης Παπαντωνόπουλος]] (εκδ. "Περισπωμένη", 2015)
* 1842: ''The Masque of the Red Death'' ([[Η Μάσκα του Κόκκινου Θανάτου|''Η μάσκα του κόκκινου θανάτου'']])
**μτφ. Ν. Σκουλάς (Κοσμάς Πολίτης) (εκδ. Ίκαρος, 1953)
**μτφ. Δημοσθένης Κούρτοβικ, στο βιβλίο «Το ταξίδι του Χανς Πφάαλ στη σελήνη και άλλες ιστορίες», εκδ. "Αιγόκερως", 1982)
**μτφ. Γιάννης Ευαγγελίδης (εκδ. "Γράμματα", 1982)
* 1842: ''The Pit and the Pendulum'' (''[[Το πηγάδι και το εκκρεμές]]'')
**μτφ. Δημοσθένης Κούρτοβικ, στο βιβλίο «Το ταξίδι του Χανς Πφάαλ στη σελήνη και άλλες ιστορίες», εκδ. "Αιγόκερως", 1982)
[[Αρχείο:11 rackham poe telltaleheart.jpg|μικρογραφία|Εικονογράφηση του Άρθουρ Ράκαμ (1935) για τη ''[[Μαρτυριάρα καρδιά (Πόε)|Μαρτυριάρα καρδιά]]'' (1843).]]

*1842: ''Eleonora (Ελεονόρα)''
*1842: ''The Oval Portrait (Το ωοειδές πορτέτο)''
*1843: ''The Gold Bug'' (''Ο χρυσός σκαραβαίος'')
**μτφ. Στέλλα Βουρδουμπά (εκδ. "Γαλαξίας", 1964)
**μτφ. Νίκος Σημηριώτης («Το χρυσό σκαθάρι») (εκδ. Δωδώνη, 1977)
**μτφ. Στέφανος Μπεκατώρος (εκδ. "Πατάκης", 2004, -η οριστική έκδοση του 1849)
* 1843: ''The Black Cat'' (''[[Ο μαύρος γάτος (διήγημα)|Ο μαύρος γάτος]]'')
**μτφ. Κοσμάς Πολίτης (εκδ. Παπαδημητρίου, 1953)
**μτφ. Γιάννης Ευαγγελίδης, εκδ. Γράμματα, 1982)
* 1843: ''The Tell-Tale Heart'' ( ''[[Μαρτυριάρα καρδιά (Πόε)|Μαρτυριάρα καρδιά]]'')
**μτφ. Νίκος Σημηριώτης (εκδ. Δωδώνη, 1977)
**μτφ. Γιάννης Ευαγγελίδης (στο βιβλίο «Η μάσκα του κόκκινου θανάτου», εκδ. Γράμματα, 1982)
**μτφ. Μαρίνα Διάφα, εκδ. "Ζήτρος", 1998)
* 1844: ''The Angel of the Odd'' (''Ο άγγελος του παράξενου'') μτφ. Δημοσθένης Κούρτοβικ, στο βιβλίο «Ο άγγελος του παράξενου και άλλες ιστορίες», εκδ. "Αιγόκερως", 1982)
* 1845:  ''Some Words with a Mummy'' (''[[Κουβεντιάζοντας με μια μούμια]]'')
**μτφ. Κώστας Μηλτιάδης (εκδ. "Κοροντζής", 2005)
* 1845: ''The System of Doctor Tarr and Professor Fether'' (''[[Το σύστημα του δρος Πίσσα και του καθηγητού Φτερά]]'')
**μτφ. Κοσμάς Πολίτης (στο βιβλίο «[[Το βαρέλι του Αμοντιλάδο]]», των εκδόσεων "Αιγόκερως")
* 1846:  ''The Cask of Amontillado'' (''Το βαρέλι του Αμοντιλάδο'')
**μτφ. Ν. Σκουλάς (Κοσμάς Πολίτης) (εκδ. Ίκαρος, 1953)
* 1841:  ''The Murders in the Rue Morgue'' (''[[Οι φόνοι της οδού Μοργκ]]''), [[νουβέλα]]
**μτφ. Ν. Σκουλάς (Κοσμάς Πολίτης) (εκδ. Ίκαρος, 1953)
**μτφ. Στέλλα Βουρδουμπά (στο βιβλίο «Ο χρυσός σκαραβαίος» των εκδ. "Γαλαξίας", 1964)
**μτφ. Νίκος Σημηριώτης (εκδ. Δωδώνη, 1977)
**μτφ. Γιώργος Μπλάνας (εκδ. "Ερατώ", 2017)
* 1841: ''A Descent into the Maelstrom'' ''([[Στη Δίνη του Μάελστρομ]]'')
** μτφ. Κοσμάς Πολίτης (εκδ. Παπαδημητρίου, 1953)
** μτφ. Στέλλα Βουρδουμπά (στο βιβλίο «Ο χρυσός σκαραβαίος» των εκδ. "Γαλαξίας", 1964)
** μτφ. Νίκος Σημηριώτης (εκδ. Δωδώνη, 1977)
** μτφ. Δημοσθένης Κούρτοβικ (ως «Η ρουφήχτρα του Μάελστρομ», εκδ. Αιγόκερως, 1982)
** μτφ. [[Μένης Κουμανταρέας]], εκδ. "Κέδρος", 1995)
* 1842: ''The Mystery of Marie Rogêt'' (''[[Το μυστήριο της Μαρί Ροζέ]]''), νουβέλα, η συνέχεια του «Φόνοι της οδού Μοργκ»
**μτφ. Γιάννης Ευαγγελίδης (στο βιβλίο «Η μάσκα του κόκκινου θανάτου», εκδ. Γράμματα, 1982)
**μτφ. [[Γιώργος Μπλάνας]] (εκδ. "Ερατώ", 2017)
* 1844: ''The Purloined Letter'' (''[[Το κλεμμένο γράμμα]]'')
**μτφ. Στέλλα Βουρδουμπά (στο βιβλίο «Ο χρυσός σκαραβαίος» των εκδ. "Γαλαξίας", 1964)
**μτφ. Γιώργος Μπλάνας (εκδ. "Ερατώ", 2017)
* 1844: ''The Premature Burial'' (''[[Η πρόωρη ταφή (Πόε)|Η πρόωρη ταφή]]'')
**μτφ. Ν. Σπανδωνής ("Παγκόσμιος Ανθολογία Διηγήματος")
**μτφ. Μιχάλης Παπαντωνόπουλος (εκδ. "Ars Nocturna", 2015)
*1845: ''The Imp of the Perverse ([[Ο Δαίμονας της διαστροφής (Πόε)|Ο Δαίμονας της διαστροφής]])''
**μτφ. Γιάννης Ευαγγελίδης, σε συλλογή διηγημάτων του Πόου, εκδόσεις Γράμματα, 1982
*''The Facts in the Case of M. Valdemar (Τα πραγματικά γεγονότα στην περίπτωση του κυρίου Βάλντεμαρ)''
*1849: ''Hop-Frog (Σαλταπήδας)''
**μτφ. Κοσμάς Πολίτης (εκδ. Παπαδημητρίου, 1953)

=== Δοκίμια ===

* 1846: ''The Philosophy of Composition''  (''Η φιλοσοφία της Σύνθεσης'')
**μτφ. Τζίνα Πολίτη (εκδ. "Άγρα", α΄ έκδ. 2000) 
* 1848: ''Eureka'' (Εύρηκα)

== Δείτε επίσης ==

*[[Πρόποση στον Πόε]]

== Βιβλιογραφία ==
* Frederick S. Frank & Anthony Magistrale, ''The Poe Encyclopedia'', Greenwood Press, 1997. <small>ISBN 0-313-27768-0</small>
* Quinn, A. Hobson, ''Edgar Allan Poe: A Critical Biography'', The Johns Hopkins University Press, 1997. <small>ISBN 0-8018-5730-9</small>
* ''A Companion to Poe Studies'' (εκδ. Eric W. Carlson), Greenwood Press, 1996. <small>ISBN 0-313-26506-2</small>
* Kenneth Silverman, ''Edgar A Poe: Mournful and Never-ending Remembrance'', Harper Perennial, 1991. <small>ISBN 0-06-092331-8</small>
*Kevin J. Hayes,Έντγκαρ Άλαν Πόε, μτφρ. Κατερίνα Σχινά, εκδ. Μεταίχμιο, 2016

== Σημειώσεις ==

<div style="font-size:90%;">
#  Η προφορά του επωνύμου του είναι ''Πόου'' στην ακριβή αγγλοσαξονική απόδοση.
#  Δεν διαθέτουμε πιστοποιητικό της γέννησής του. Μέχρι το [[1880]], ως έτος γέννησης του Πόε αναφερόταν το [[1811]]. Ο ίδιος ο συγγραφέας, σε μία επιστολή του προς τον Rufus Wilmot Griswold, αναφέρει πως γεννήθηκε το Δεκέμβριο του [[1813]], ωστόσο σε άλλο αυτοβιογραφικό του σημείωμα προς τον Griswold τοποθετεί τη γέννησή του τον Ιανουάριο του [[1811]] [https://web.archive.org/web/20060512085029/http://www.lfchosting.com/eapoe/WORKS/misc/poeautob.htm]. 
#  Σε επιστολή προς τον πατριό του Τζον Άλαν, γραμμένη στις [[18 Νοεμβρίου]] [[1831]], ο Πόε σημειώνει: ''«Από τη στιγμή που έγραψα αυτή την επιστολή θα παραμελήσω τα μαθήματα και τα καθήκοντα μου στο ίδρυμα. Αν δεν λάβω απάντησή σας σε δέκα ημέρες, θα φύγω από το Πόιντ - διότι αλλιώς θα εκθέσω τον εαυτό μου στον κίνδυνο της απόταξης»'' (''Πόε, Τόμος Α': Ποιήματα, Κριτικές, Επιστολές'', εκδ. «Πλέθρον», γ έκδοση Ιανουάριος 2002).
#  Snodgrass, Dr. Joseph Evan, [http://www.eapoe.org/papers/misc1851/18670300.htm ''The Facts of Poe's Death and Burial''], Beadle's Monthly, Μάρτιος 1867
#  Moran, Dr. John J. [http://www.eapoe.org/papers/misc1851/18751028.htm ''Official Memorandum of the Death of Edgar A. Poe''], New York Herald, 28 Οκτωβρίου 1875
#  [http://www.umm.edu/news/releases/news-releases-17.html ''Edgar Allan Poe Mystery''] , 24 Σεπτεμβρίου 1996, University of Maryland Medical News
#  [[s:en:Edgar Allan Poe obituary|Η νεκρολογία για τον Πόε]] γραμμένη από τον Griswold, στην αγγλική Βικιθήκη.
# [https://web.archive.org/web/20090901210009/http://www.ethnos.gr/article.asp?catid=11380  Έθνος], Κήδεψαν ομοίωμα του Αλαν Πόε, 13 Οκτωβρίου 2009.
</div>

== Παραπομπές ==
<references/>

== Εξωτερικοί σύνδεσμοι ==




**Γενικές πληροφορίες**

* [http://www.eapoe.org/index.htm The Edgar Allan Poe Society of Baltimore]
* [https://web.archive.org/web/20060207002619/http://www.poestudiesassn.org/ The Poe Studies Association]
* [http://www.poemuseum.org/ Poe Museum] 
* [http://www.nps.gov/edal/index1.html Edgar Allan Poe National Historic Site]
* [http://scs.student.virginia.edu/%7Eravens/ The Raven Society (University of Virginia)] 
* [http://www.poedecoder.com/Qrisse/ Qrisse's Poe Pages] 
* [https://web.archive.org/web/20060423202411/http://andromeda.rutgers.edu/%7Eehrlich/poesites.html Poe Webliography]

**Κείμενα'''

*
*Complete Works of Edgar Allan Poe από το EServer.org
*Πλήρη έργα του Πόε
*Ποιήματα από το Able2Know Portal
*PoeStories.com - Αποφθέγματα, κείμενα, χρονολόγιο και φωτογραφίες.


Κατηγορία:Συγγραφείς αστυνομικής λογοτεχνίας
Κατηγορία:Συγγραφείς τρόμου